**I. DARBUOTOJŲ ASMENINIO UGDYMOSI, NUOLATINIO MOKYMOSI IR TOBULĖJIMO REZULTATAI 2023 M.**

|  |  |
| --- | --- |
| **9 kriterijus** | Socialinių paslaugų teikėjai taiko personalo kvalifikacijos kėlimo priemones, remdamasis asmeninio ugdymo, nuolatinio mokymosi ir tobulėjimo planu. |
| **Rodiklis** | **2023 m. Įstaigos darbuotojų kėlusių savo kompetencijas, procentinė dalis, palyginus su 2022 m. įstaigos darbuotojų, tobulinusių kompetencijas, procentine dalimi.** |

1 diagrama

Įstaigos darbuotojų asmeninio ugdymosi, nuolatinio mokymosi ir tobulėjimo rezultatų vertinimas vyko 2023 m. lapkričio mėnesi. 2022 metais vertinimui buvo naudojamas Socialinių paslaugų ir priežiūros departamento rekomenduojamas įrankis – kompetencijų reitingavimo principas. 2022 m. gruodžio mėn. apklausoje dalyvavo 68 darbuotojai. Remiantis apklausos rezultatais Įstaiga parengė 2023 m. Įstaigos kvalifikacijos tobulinimo planą. Iš gautų duomenų darytina išvada, kad darbuotojai vangiai laikėsi kvalifikacijos tobulinimo plane numatytų reikalavimų, dėl nenumatytų darbo/asmeninių priežasčių keisdavo savo kvalifikacijos kėlimo poreikius, pralesdavo mokymus ir pan. Todėl 2023 m. nuspręsta darbuotojų asmeninio ugdymosi, nuolatinio mokymosi ir tobulėjimo rezultatą apskaičiuoti išanalizavus bendrą 2023 m. įstaigos darbuotojų kėlusių savo kompetencijas, procentinę išraišką, palyginus su 2022 m. įstaigos darbuotojų, tobulinusių kompetencijas, procentinę išraišką. 2022 m. Vilniaus miesto kompleksinių paslaugų centre „Šeimos slėnis“ dirbo 127 darbuotojų (2022 m. vidurkis). 2023 m. 132 darbuotojų (2023 m. vidurkis). Iš gautų duomenų (1 diagrama) matosi, kad 2022 m. ir 2023 m. socialinio darbo ir sveikatos priežiūros specialistai aktyviai dalyvavo kompetencijų tobulinimo procese, laikėsi įstatyminę tvarką numatytų kvalifikacinių reikalavimų (16 ak. val. per metus). 2022 m. praktiškai visi darbuotojai dalyvavo „Socialinių paslaugų įstaigų darbuotojų psichologinio smurto (mobingo) atpažinimo ir prevencijos kompetencijų ugdymo“ mokymuose, todėl „Administracijos darbuotojų“ įsitraukimas žymiai ryškesnis negu 2023 m..

Siekiant gerinti darbuotojų asmeninio ugdymosi, nuolatinio mokymosi ir tobulėjimo, tikslinga įgyvendinti **tobulinimo priemones:**

1. Iki 2024 m. rugpjūčio mėn. aptarti su darbuotojais nuolatinio mokymosi rezultatus, toliau analizuoti ir vertinti/stebėti dinamikos priežastis bei vertinti jos tendencijas.
2. Iki 2024 m. gruodžio mėn. stebėti ir skatinti, kad darbuotojai aktyviai įsitrauktų į asmeninio ugdymosi, nuolatinio mokymosi ir tobulėjimo procesą.
3. Į 2024 m. metų planą įtraukti ne mažiau kaip 4 vidines intervizijas, gerinančias bendradarbiavimo ir nuolatinio mokymosi įgūdžius.

**II. PASLAUGŲ GAVĖJŲ SUVOKIMAS APIE TEISIŲ CHARTIJĄ REZULTATAI 2023 M**

|  |  |
| --- | --- |
| **16 kriterijus** | Socialinių paslaugų teikėjas vertina savo veiklos efektyvumą pagal tai, kaip skatina ir praktiškai užtikrina paslaugų gavėjų teises visose organizacijos veiklos srityse. |
| **Rodiklis** | **2023 m. paslaugų gavėjų teisių chartijos suvokimas procentinė išraiška, palyginus su 2022 m.** |

1diagrama

Rezultatai 2023 m. (1 diagrama) buvo skaičiuojami lapkričio mėnesį, tyrime dalyvavo 79 paslaugų gavėjai, kai 2022 m. tyrime dalyvavo 62 paslaugų gavėjai. Atliekant palyginamąją analizę, buvo nustatyta, kad paslaugų gavėjų suvokimas apie teises yra palaipsniui didėjantis. Labiausiai padidėjo suvokimas apie teisę į prieinamumą (20%), teisę į saugumą (17%) ir užimtumą (17%). Tačiau suvokimo stoka pastebima apie teisę gyventi šeimoje (22%). Tik labai nežymiai pagerėjo suvokimas apie teisę į lygybę. Atsižvelgiant į 2022 m. rekomendaciją, 2023 m. buvo naudojama iliustruota teisių chartijos knyga, siekiant didinti paslaugų gavėjų suvokimą apie savo teises.

Siekiant gerinti paslaugų gavėjų teisių chartijos suvokimą, tikslinga įgyvendinti **tobulinimo priemones:**

1. Iki 2024 m. balandžio mėn. patobulinti Vilniaus miesto kompleksinių paslaugų centro „Šeimos slėnis“ paslaugų gavėjų teisių ir pareigų chartiją. Parengti, paslaugų gavėjų, teisės chartijos suvokimo algoritmą.
2. Iki 2024 m. birželio mėn. patobulinti ir parengti iliustruotos teisių chartijos knygos turinį, remiantis naujausiais teisiniais/moksliniais dokumentais, lengvai suprantamą paslaugų gavėjui kalba.
3. Iki 2024 m. lapkričio mėn. bendro susirinkimo su darbuotojais metu pristatyti teisės chartijos rezultatą.

**III. ORGANIZACIJOS PARTNERYSČIŲ TEIKIAMOS NAUDOS REZULTATAI**

**2023 M**

|  |  |
| --- | --- |
| **25 kriterijus** | Socialinių paslaugų teikėjas įvertina partnerystės rezultatus ir naudą paslaugų gavėjams ir organizacijai |
| **Rodiklis** | **Darbuotojų, apklausoje pareiškusių, kad 2023 m. partnerių suteiktos paslaugos buvo naudingos paslaugų teikimo procesui, procentine dalis nuo visų darbuotojų ir paslaugų gavėjų dalyvavusių apklausoje.** |

1 diagrama

2023 m. lapkričio mėnesi buvo organizuotas socialinės srities darbuotojų susirinkimas, kuriame buvo aptartos partnerysčių plėtros galimybės ir apsibrėžti partnerystės naudų rodikliai (ryšių su bendruomene stiprinimas, prasmingas laiko praleidimas, paslaugų gavėjų socializacijos/komunikacijos procesų stiprinimas). Įstaigos partnerysčių teikiamos naudos vertinimas apklausos būdu vyko 2023 m. gruodžio mėnesį. Vertinimas vyko anketiniu apklausos būdų. Apklausoje dalyvavo 86 darbuotojai (iš 132). Įvertinus 1 diagramos duomenų rezultatus, apklausos dalyviai naudingiausius partnerius išrinko „Vilniaus keistuolių teatrą“ (79,1%), ,,Profesinio ir/ar aukštojo mokslo mokyklas (65,9%) ir UAB „Vaisiai Jums“ 62 %„. Mažiau bendradarbiavimo naudingumo procentą surinko Vilniaus lopšeliai-darželiai, nes dalis darbuotojų nesusidūrė su situacijomis, kuomet reikėjo bendradarbiauti su lopšeliais-darželiais, todėl atsakymuose pažymėjo „Nenaudinga“ ir „Nežinau“.

Respondentų buvo prašoma pateikti pasiūlymus su kokiomis organizacijomis BĮ Vilniaus miesto kompleksinių paslaugų centras “Šeimos slėnis” galėtų bendradarbiauti. Buvo pateikta 14 pasiūlymų: su muzikos ir šokių kolektyvais, sveikatingumo centru, muziejais, biblioteka.

Siekiant gerinti paslaugų gavėjų teikiamų metodų naudą, tikslinga įgyvendinti **tobulinimo priemones:**

1. Iki 2024 m. spalio 31 d. pasirašyti naujas bendradarbiavimo sutartis;
2. Iki 2024 m. spalio 31 d. palyginti 2023 m. ir 2024 m. rezultatus.

**IV. PASLAUGŲ GAVĖJŲ ĮTRAUKIMO Į PASLAUGŲ PLANAVIMĄ, TEIKIMĄ IR VERTINIMĄ REZULTATAI 2023 M.**

|  |  |
| --- | --- |
| **27 kriterijus** | Socialinių paslaugų teikėjas įtraukia paslaugų gavėjus kaip aktyvius dalyvius į paslaugų planavimą, teikimą ir vertinimą. |
| **Rodiklis** | **Paslaugų gavėjų pateiktų ir įgyvendintų pasiūlymų santykis procentine išraiška.** |

1 diagrama

Įstaigoje paslaugų gavėjų įsitraukimo į paslaugų planavimą, teikimą ir vertinimą matavimas buvo atliekamas, analizuojant paslaugų gavėjų pateiktus ir įgyvendintus pasiūlymus. Vertinimo įrankis – pasiūlymų registravimo žurnalas „Vaiko pasiūlymai“. Tyrime dalyvavo 61 paslaugų gavėjas (iš 85 paslaugų gavėjų), 19 paslaugų gavėjų teikė asmeninius pasiūlymus grupės socialiniam darbuotojui, o 42 paslaugų gavėjai savo pasiūlymus pateikė grupinių požiūrių (grupės susirinkimo metu). 2023 m. lapkričio – gruodžio mėnesiais, individualių ir grupinių konsultacijų metų buvo apklausti paslaugų gavėjai, kurie išsakė savo nuomonę apie paslaugų planavimą, teikimą ir gerinimą bei pasiūlė teikiamų paslaugų gerinimo priemonės Iš 1 diagramos matyti, kad 2022 m. dauguma pasiūlymų buvo įgyvendinti 91%, iš dalies buvo įgyvendinti 1% pasiūlymų, 8% neįgyvendinta, 2023 m. dauguma pasiūlymų buvo įgyvendinti 81%, iš dalies buvo įgyvendinti 7% pasiūlymų, 11% neįgyvendinta. Iš viso 2022 m. buvo gauti 19 vaikų 217 pasiūlymai, o 2023 m. buvo gauti 22 vaikų 193 pasiūlymai. Daugiausiai įgyvendintų paslaugų gavėjų pasiūlymų buvo susijusių su išvykimu už teritorijos bei maisto ruoša. Paslaugų gavėjai minėjo, kad norėtų daugiau ugdyti savo gebėjimus savarankiškumo ir kasdieninių įgūdžių veiklose, kaip maisto ruoša, išvykimas apsipirkti į parduotuvę.

Siekiant gerinti paslaugų įsitraukymo į paslaugų planavimą, teikimą ir vertinimą, tikslinga įgyvendinti **tobulinimo priemones:**

1. Iki 2024 – 02 – 01 peržiūrėti ir esant reikalui patobulinti vertinimo įrankį/pasiūlymų registravimo žurnalą „Vaiko pasiūlymai“ pateikti jį paslaugų gavėjams lengviau suprantama kalba.

2. Iki 2024 – 06 – 01 peržiūrėti paslaugų gavėjų įsitraukimo į paslaugų planavimą, teikimą ir vertinimą koncepciją – parengti paslaugų gavėjams algoritmą apie paslaugų planavimą, teikimą ir vertinimą.

3. Iki 2024 – 10 – 31 atlikti paslaugų gavėjų įsitraukimo į paslaugų planavimą, teikimą ir vertinimą matavimą.

4. Iki 2024 – 12 – 31 pristatyti, įstaigos darbuotojams ir suinteresuotiems asmenims paslaugų gavėjų įsitraukimo į paslaugų planavimą, teikimą ir vertinimą rezultatus

**V. PASLAUGŲ GAVĖJŲ ĮGALINIMO REZULTATAI 2023 M**

|  |  |
| --- | --- |
| **29 kriterijus** | Socialinių paslaugų teikėjas taiko specifines priemones, kad personalas ir paslaugų vartotojas suprastų, didintų ir gerintų paslaugų gavėjų įgalinimą. |
| **45 Rodiklis** | **Paslaugų gavėjų savarankiškumo lygio išlaikymo ar padidėjimo procentinė išraiška.** |

1 diagrama

Taikant EQUASS sistemą buvo tirti 2023 m. paslaugų gavėjų įgalinimo rezultatai, peržiūrėta Įgalinimo koncepcija ir identifikuoti metodai ir priemonės kaip efektyvinti paslaugų gavėjų įgalinimą. Pasirinktas tyrimo metodas – anketinės apklausos, pritaikytos paslaugų gavėjams. 2022 m. tiriant įgalinimo rezultatus, fiksuotas bendras PG savarankiškumas, todėl 2023 m. tyrimui išskirtos konkrečios aktualios sritys, kurios turėjo išsamiau atskleisti situaciją (1 diagrama).

Apklausoje viso dalyvavo dienos socialinės globos 68 paslaugų gavėjai. **Maisto gaminimo ir valgymo įgūdžiai.** Rezultatai parodė, jog didžioji dalis paslaugų gavėjų (74%) yra savarankiški mitybos atžvilgiu, iš jų savarankiškai geba pavalgyti - 56%, pagaminti maistą - 18%. **Emocijų raiška.** Rezultatai atskleidė, jog80% paslaugų gavėjų geba reikšti emocijas (pyktį, džiaugsmą ir kt.). **Įgūdžiai apsirengti/nusirengti.** Rezultatai parodė, jog pilnai apsirengti/nusirengti geba 17%, o net 63% paslaugų gavėjų geba apsirengti iš dalies. **Gebėjimas išsakyti nuomonę.** Rezultatai atskleidė, jog 70% paslaugų gavėjų geba pasakyti „ne“, geba paklausti, išsakyti, ko nori ar vienaip ir kitaip reikšti savo nuomonę. **Gebėjimas rinktis mėgstamą veiklą.** Rezultatai parodė, kad net 94% paslaugų gavėjų save vertina kaip gebančius rinktis mėgstamą veiklą.Apibendrinant rezultatus, galima daryti išvadą, jog paslaugų gavėjams „Šeimos slėnyje“ yra palankus įgalinimo procesas ir darbuotojų taikomi metodai duoda rezultatų. Dalis paslaugų gavėjų jau geba kai kuriose srityse būti savarankiški, kiti – iš dalies. Matome, jog įgalinimas savarankiškumo įgūdžiuose yra tęstinis ir dinamiškas procesas, todėl numatoma tęsti tyrimą reguliariai. Peržiūrint Įgalinimo koncepciją, buvo sudarytos dvi vizualizacijos – darbuotojams bei paslaugų gavėjams.

Siekiant didinti paslaugų įgalinimo rezultatus tikslinga įgyvendinti **tobulinimo priemones:**

1. 2024 m. vasario mėn. supažindinti darbuotojus su vizualizuota Įgalinimo koncepcija (Priedas Nr.1); išdalinant informaciją grupėms. Atsakingi asmenys- Agnieška Kučinska, Žana Kliukovič.
2. 2024 m. kas ketvirtį paslaugų gavėjai bus supažindinami su jiems pritaikyta Vizualizuota įgalinimo koncepcijos schema (Priedas Nr.2).
3. 2024 m. spalio mėn. ištirti paslaugų gavėjų įgalinimą pagal savarankiškumo sritį, jeigu reikia, tobulinant apklausą. Atsakingi asmenys - Agnieška Kučinska, Žana Kliukovič.

**VI. PASLAUGŲ GAVĖJŲ GYVENIMO KOKYBĖS GERINIMO REZULTATAI 2023 M**

|  |  |
| --- | --- |
| **32 kriterijus** | Socialinių paslaugų teikėjas turi aiškią paslaugų gavėjų gyvenimo kokybės koncepciją ir vykdo veiklą, grindžiamą paslaugų gavėjų poreikių vertinimu, siekiant pagerinti jų gyvenimo kokybę. |
| **Rodiklis** | **Paslaugų gavėjų asmeninio pasitenkinimo gyvenimo kokybės sritimis pokytis per 2023 metus, palyginus su 2022 m.** |

1 diagrama

Siekiant išsiaiškinti paslaugų gavėjų pasitenkinimo gyvenimo kokybe pokytį lyginami 2022 m. ir 2023 m. vertinimo rezultatai. 2022 m. apklausoje dalyvavo 60 paslaugų gavėjų, 2023 m. – 80. Paslaugų gavėjai vertino pagrindines gyvenimo kokybės sritis pildydami vizualizuotą paslaugų gavėjų gyvenimo kokybės vertinimo anketą. Vertinamos šios gyvenimo kokybės sritys: socialinis aktyvumas, fizinė ir emocinė gerovė, savarankiškumas. Gauti rezultatai rodo, kad labiausiai išaugo paslaugų gavėjų pasitenkinimas fizine ir emocine gerove – 10 proc., pasitenkinimas savarankiškumu padidėjo 6 proc. Tačiau pasitenkinimas socialiniu aktyvumu sumažėjo 2 proc. Tam įtakos galėjo turėti grupės paslaugų gavėjų, turinčių sunkią fizinę negalią, įtraukimas į gyvenimo kokybės vertinimą. Gauti rezultatai leidžia daryti išvadą, kad per 2023 m. paslaugų gavėjai gavo kokybiškas socialinės globos paslaugas, jų pasitenkinimas gyvenimo kokybe pagerėjo,ypač fizinės ir emocinės gerovės srityje.

Siekiant gerinti paslaugų gavėjų pasitenkinimo gyvenimo kokybe, tikslinga įgyvendinti **tobulinimo priemones:**

1. Iki 2024-02-01 peržiūrėti gyvenimo kokybės vertinimo anketą – pateikti ją paslaugų gavėjams lengviau suprantama kalba.

2. Iki 2024-06-01 peržiūrėti gyvenimo kokybės koncepciją – pateikti paslaugų gavėjams suprantamą vizualizaciją apie Dienos centre gaunamas paslaugas, kurios gerina jų gyvenimo kokybę.

3. Iki 2024-10-31 atlikti paslaugų gavėjų pasitenkinimo gyvenimo kokybės sritimis vertinimą.

4. Iki 2024-12-31 pristatyti, įstaigos darbuotojams ir suinteresuotiems asmenims paslaugų gavėjų gyvenimo kokybės gerinimo rezultatus.

**VII. PASLAUGŲ GAVĖJŲ ĮTRAUKIMO Į INDIVIDUALIŲ PLANŲ RENGIMĄ REZULTATAI 2023 M.**

|  |  |
| --- | --- |
| **35 kriterijus** | Socialinių paslaugų teikėjas įtraukia paslaugų gavėjus į Individualaus plano rengimą ir peržiūrą, kad užtikrintų paslaugų gavėjo asmeninį indėlį į jos/jo Individualų planą. |
| **Rodiklis** | **Paslaugų gavėjų įtraukimas į Individualių planų rengimą rezultatų rodiklius.** |

1 diagrama

Paslaugų gavėjų įsitraukimas užtikrinant paslaugų gavėjo asmeninį indėlį į jos/jo individualų planą buvo matuojamas 2023 m. gruodžio mėnesį. Buvo apklausti 76 paslaugų gavėjai. Paslaugų gavėjų įsitraukimo būdai buvo vertinami pagal socialinių darbuotojų, dirbančių su paslaugų gavėjais, įvertinimą, naudojant anketinę apklausą.

Atsižvelgiant į 2022 m. rekomendacijas, buvo atlikta anketinė apklausa siekiant palyginti 2022 m. ir 2023 m. įsitraukimo į ISGP naudingumą. Pastebėta, kad 2023 m. daugiausia apklaustųjų 65 respondentas mano, jog vizualizuotas ISGP tampa vaiko įgalinimo įrankiu. Apklausoje dalydavę 55 asmenys kaip naudingą įvertino ISGP kaip priemonę skatinti socialinį aktyvumą ir didėjanti vaikų supratimą apie savo veiksmus. Atsižvelgus į rezultatus tikslinga įvertini kokiu būdų daugiausia paslaugų gavėjų yra įtraukiama į plano rengimą. Apklausos rezultatai rodo, kad daugiausiai 61 paslaugų gavėjų yra įtraukiama į ISGP rengimą su specialistu pagalba/stebint paslaugų gavėjus. 60 apklaustųjų atsakė, kad ISGP sudarytas su specialistų pagalba, pačiam paslaugų gavėjui verbaliai įvardijant savo poreikius.

Galima daryti išvadą, kad daugiau nei puse paslaugų gavėjų geba su specialistu pagalba, taikant pagalbinius metodus, dalyvauti ISGP sudaryme, kuris yra naudingas kaip įgalinimo įrankis skatinant socialinį aktyvumą.

Siekiant didinti paslaugų gavėjų įtraukimą, tikslinga įgyvendinti **tobulinimo priemones:**

1. Iki 2024 m. vasario mėnesio supažindinti įstaigoje dirbančius specialistus su ISGP pokyčiais.
2. Iki 2024 m. balandžio mėnesio įtraukti į ISGP rengimą lentelę su įsitraukimo būdais

**VIII. PASLAUGŲ TEIKIMO TĘSTINUMO REZULTATAS 2023 M.**

|  |  |
| --- | --- |
| **36 kriterijus** | Socialinių paslaugų teikėjas užtikrina, kad paslaugų gavėjui būtų prieinamas paslaugų tęstinumas nuo ankstyvosios intervencijos iki paramos ir palaikymo po paslaugos suteikimo priklausomai nuo bėgant laikui besikeičiančių reikalavimų. |
| **Rodiklis** | **Paslaugų gavėjų ir paslaugų skaičius, kuris parodo paslaugų tęstinumo užtikrinimą, lyginant 2022 m. ir 2023 m.** |

*Schema Nr. 1*

Rezultatai buvo skaičiuojami 2023 m. gruodžio mėn. Sudaryta paslaugų teikimo schema, kurioje pavaizduoti paslaugų teikimo tęstinumo komponentai per daugiaorganizacinę, bendruomenės aplinką, kurioje atsispindi ne tik bendradarbiavimo aspektai, tačiau ir paslaugų gavėjų integracija per vykdytas išvykas/ekskursijas, renginius. Duomenys buvo gauti apklausiant 9-ių dienos socialinės globos grupių socialines darbuotojas, tikrinant informaciją PG asmens bylose bei SPIS sistemoje.

Išanalizavus duomenis, atskleista (žr. schemą Nr. 1 *„Paslaugų tęstinumo komponentai per daugiaorganizacinę bendruomenės prizmę“*), jog „Šeimos slėnyje“ 2023 m. bendrai įvykdyta 62 išvyka/ekskursijos už įstaigos ribų, 40 kartų paslaugų gavėjai, lydimi darbuotojų, naudojosi viešuoju transportu. 2023 m. suorganizuoti ir įgyvendinti 13 renginių. Taip pat 11 paslaugų gavėjų 2023 m. buvo nukreipti į NDNT įstaigą bei 8-i į PPT tarnybą. Remiantis 2022 m. Equass atliktu tyrimu, matyti, jog buvo pasirašyta 6, o 2023 m. įstaiga pasirašė kelis kartus dagiau – net 14 bendradarbiavimo sutarčių. Taigi, paslaugų tęstinumas įstaigoje išlaikomas ir užtikrinamas, kitais metais būtų galima pridėti veiklos tęstinumo komponentų, praplėsti paslaugų tęstinumo komponentais įvairesnėse tęstinumo srityse, atskleidžiant platų įstaigos veikimo lauką bei inovacijas ties paslaugų teikimu.

Siekiant palaikyti bei gerinti Vilniaus miesto kompleksinių paslaugų centro „Šeimos slėnis“ paslaugų tęstinumą, tikslinga įgyvendinti šias **tobulinimo priemones:**

1. Iki 2024 m. vasario 29 d. patobulinti „Šeimos slėnio“ Pagalbos vaikui ir šeimai skyriaus grupių Ketvirčio ir Metinę veiklos ataskaitas, į jas įtraukiant informatyvias skiltis apie veiklas, kurios atsispindėtų skaitine išraiška. Atsakingi asmenys – Ana Kazlauskienė ir vyr. socialiniai darbuotojai.
2. Iki 2024 m. rugpjūčio 30 d.,peržiūrėti/perskaičiuoti paslaugų tęstinumo rodiklį, kurio duomenys būtų gaunami iš patobulintų socialinių darbuotojų Ketvirčio veiklos ataskaitų. Atsakingi asmenys – Jovita Macijauskė, Ana Kazlauskienė.

**IX. TEIKIAMŲ PASLAUGŲ NAUDOS PASLAUGŲ GAVĖJAMS**

**REZULTATAI 2023 M.**

|  |  |
| --- | --- |
| **43 kriterijus** | Socialinių paslaugų teikėjas fiksuoja suteiktų paslaugų rezultatus ir naudą paslaugų gavėjui individualiu požiūriu. |
| **Rodiklis** | **2023 m. Dienos centre teikiamų metodų naudos paslaugų gavėjams rezultatas procentine išraiška.** |

1 diagrama

2022 m. rugsėjo mėn. teikiamų paslaugų naudos paslaugų gavėjams tyrimas buvo atliekamas išanalizavus Individualaus socialinio globos plano skiltį „Po peržiūros pasiektų rezultatų analizė/pokyčiai“. Rezultatai parodė, kokiose srityse geriausiai sekėsi pasiekti tikslus.

Teikiant kompleksinę pagalbą negalią turintiems vaikams, įstaigoje pradėjo kurtis naujos erdvės, kuriose įrengta novatoriška, interaktyvi, sensorinė aplinka. Išnagrinėjus praeitų metų rodiklį, nuspręsta išanalizuoti teikiamų paslaugų metodus ir jų paveikumą paslaugų gavėjams.

2023 m. spalio mėn. anketinėje apklausoje dalyvavo 80 paslaugų gavėjų. Siekiant išsiaiškinti teikiamų paslaugų naudą kolektyviniu požiūriu, anketinėje apklausoje buvo prašoma įvertinti, ar teikiami metodai buvo naudingi. Pasirinkti metodai vertinimui yra šie: „Sensorinės integracijos metodas“, „Hidroterapijos metodas“, „Haloterapijos metodas“, „Alternatyvios komunikacijos metodas“, „Iteraktyvių žaidimų metodas“. Paslaugų gavėjai galėjo pasirinkti atsakymus: „Naudinga“, „Nenaudinga“, „Nesinaudoja“.

Pagal gautus duomenis matome, kad labiausiai naudingi metodai „Haloterapijos metodas“ 87%, „Sensorinės integracijos metodas“ 86% ir „Alternatyvios komunikacijos metodas“ 85%. Labiausiai nenaudingas metodas „Iteraktyvių žaidimų metodas“ 11%. Mažiausiai naudingas 55% ir daugiausiai nesinaudoja 45% Hidroterapijos metodas.

Siekiant gerinti paslaugų gavėjų teikiamų metodų naudą, tikslinga įgyvendinti **tobulinimo priemones:**

1. Iki 2024 m. kovo 31 d. aptarti rezultatus ir išsiaiškinti darbuotojų nuomonę apie teikiamų metodų naudą paslaugų gavėjams.
2. Iki 2024 m. spalio 31 d. palyginti 2023 m. ir 2024 m. rezultatus.
3. Iki 2024 m. gruodžio 1 d. pristatyti darbuotojams teikiamų paslaugų naudos paslaugų gavėjams rezultatus.

**X. PASLAUGŲ GAVĖJŲ, JŲ TEISĖTŲ ATSTOVŲ IR DARBUOTOJŲ PASITENKINIMO ĮSTAIGOS PASLAUGOMIS REZULTATAI 2023 M.**

|  |  |
| --- | --- |
| **45 kriterijus** | Socialinių paslaugų teikėjas matuoja paslaugų gavėjų ir visų suinteresuotųjų šalių pasitenkinimą remdamasis vidaus ir (arba) išorės vertinimu. |
| **Rodiklis** | **Paslaugų gavėjų̨ ir jų atstovų pasitenkinimo įstaigos teikiamomis paslaugomis procentinė išraiška.** |

1 diagrama

2022 m. dalyvavo 53 respondentai, o 2023 m. dalyvavo 33 respondentai, kurie vertino personalo ir specialistų pagalbą, bendradarbiavimą, įstaigos aplinką ir paslaugų organizavimą. Dauguma apklaustųjų teigiamai vertina personalo pagalbą ir paslaugų organizavimą (71% atsakė „Labai gerai“), o specialistų darbą ir aplinka „Labai gerai“ įvertino 68%, mažiausiai gerai vertinamas bendradarbiavimas 54% respondentų įvertino „Labai gerai“. 2023 m. ir 2022 m. Paslaugų gavėjų atstovų pasitenkinimas paslaugomis nėra tolygus ir negali būti vertinamas dėl mažesnio respondentų aktyvumo ir dalyvavusių apklaustųjų skaičiaus, kadangi 2022 m. įsitraukė į apklausą 53 respondentai, o 2023 m. 33 respondentai Pastebima, kad 2023 m. apklaustųjų procentas dėl paslaugų vertinimo pasiskirstymas tarp „Labai gerai“ ir „Gerai“ yra apyilgis, nėra didelio atotrūkio skirtumo.

2 diagrama

2 diagrama

Darbuotojų pasitenkinimo paslaugomis apklausa atlikta 2023 metų lapkričio mėnesį. Apklausoje dalyvavo 104 darbuotojai. 2023 m. į darbuotojų pasitenkinimo paslaugomis apklausa buvo įtraukti du papildomi kriterijai, kurių nebuvo 2022 metais – „Pasitenkinimas darbu“ „Labai gerai“ 42,3% (n = 44), „Gerai“ 45,2% (n=47) ir „Atsižvelgimas į darbuotojų iškilusias situacijas“ „Labai gerai“ 40,8% (n = 42), „Gerai“ 35,9% (n=37). Tyrimo respondentai labiausiai neigiamai įvertino: „Psichologinės atmosferos kūrimas“ 7,7% (n = 8), „Dalijimasis“ informacija, komunikacija“ ir „Atsižvelgimas į darbuotojų iškilusias situacijas“ 5,8% (n = 6). Gauti rezultatai parodė, kad dauguma apklaustųjų paslaugas vertina „Labai gerai“ arba „Gerai“. Geriausiai vertinamos paslaugos: „Aprūpinimas darbo priemonėmis“ 67,3% (n = 70), „Sveikatos ir saugos darbe užtikrinimas“ 57,7% (n = 60). Atliekant 2022 – 2023 metų duomenų palyginimą, galime teigti, kad darbuotojų įsitraukimas

į įstaigos veiklos vertinimą yra itin žymiai pagerėjęs, nes 2022 metų apklausoje dalyvavo 70 darbuotojų. Geriausiai vertinamos įstaigos paslaugos: aprūpinimas darbo priemonėmis, bendradarbiavimas, kvalifikacijos tobulinimo galimybės, tačiau neigiamai vertinimai išlieka psichologinės atmosferos kūrimas bei saviraiškos galimybės ir iniciatyvos palaikymas.

3 diagrama

2023 m. gruodžio mėn. buvo atliekama paslaugų gavėjų apklausa. Vaikams buvo paruoštos iliustruotos anketos. Anketos apklausoje dalyvavo 81 paslaugų gavėjas, kurie kartu su grupės socialiniais darbuotojais naudodamiesi alternatyviosios komunikacijos kortelėmis atsakė į pateikiamus klausimus apie teikiamas paslaugas, kuriomis jie yra patenkinti įstaigoje. Išanalizavus 2023 metų gautus rezultatus nustatyta, kad labiausiai įstaigos paslaugų gavėjai yra patenkinti – „Maitinimo“ 78% (n = 63), „Informavimo“ 77% (n = 62) „Savarankiško ugdymo“ 76% (n = 61) paslaugomis. Pateiktoje diagramoje pastebima, kad labiausiai paslaugų gavėjai yra nepatenkinti „Informavimo“ 21% (n = 17), „Ugdymo“ 20% (n = 11), likusių kategorijų pasiskirstymas tolygus.

4 diagrama

Atliekant paslaugų gavėjų 2022 – 2023 metų pasitenkinimo paslaugomis lyginamosios analizės vertinimą stebima, kad 2023 metais paslaugų didžiąją dalį paslaugų vertino teigiamai „Patinka“ nei 2022 metais. 2022 m. apklausoje dalyvavo 52 paslaugų gavėjai, o 2023 metais – 81 paslaugų gavėjas. Didesnis atotrūkis matomas šiuose teikiamų paslaugų srityse: maitinimas, ugdymas, informavimas, socialinių įgūdžių ugdymas.

**Galutinės išvados ir planuojami tobulinimo veiksmai:**

Atlikus paslaugų gavėjų, paslaugų gavėjų atstovų ir darbuotojų pasitenkinimo įstaigos paslaugomis vertinimą, galima teigti, kad paslaugų gavėjų atstovų įsitraukimas į paslaugų vertinimą, leidžia matyti tobulintinas įstaigos veiklos sritis.

Siekiant gerinti paslaugų pasitenkinimo rodiklius 2024 m. numatomos šios **tobulinimo priemones:**

1. Iki 2024 – 10 – 31 atlikti paslaugų gavėjų atstovų pasitenkinimo paslaugomis anketinę apklausą

2. Iki 2024 – 10 – 30 didinti tėvų (globėjo/rūpintojo) įtraukimą į paslaugų organizavimą pildant elektroninę apklausą kas ketvirtį.

3. Iki 2024 – 12 – 30 pristatyti, įstaigos darbuotojams ir suinteresuotiems asmenims paslaugų gavėjų įsitraukimo į paslaugų planavimą, teikimą ir vertinimą rezultatus.

**XI. REZULTATAI, RODANTYS KAIP PASLAUGŲ GAVĖJAI, TĖVAI (GLOBĖJAI, RŪPINTOJAI) PARTNERIAI IR STEIGĖJAI VERTINA ĮSTAIGOS VEIKLOS REZULTATUS.**

|  |  |
| --- | --- |
| **46 kriterijus** | Socialinių paslaugų teikėjas teikia prieinamą, lengvai suprantamą informaciją apie užfiksuotus rezultatus, įskaitant apklausų rezultatus. |
| **Rodiklis** | **Paslaugų gavėjų, personalo ir kitų suinteresuotų šalių paslaugų gavėjų, teigiančių, jog veiklos rezultatai pristatyti suprantamu būdu, santykis procentine išraiška.** |

1 diagrama

Vertinant įstaigos veiklos rezultatus už 2022 m. buvo tirta tik įstaigos partnerių nuomonė, todėl 2023 m. veiklos rezultatų vertinimą nuspręsta išplėsti ir papildyti paslaugos gavėjų, jų tėvų (globėjų, rūpintojų) ir įstaigos steigėjo nuomonėmis. Atliktos anketinės apklausos

Rezultatai buvo skaičiuojami 2023 m. gruodžio mėn., pasitelkus kiekvienai grupei pritaikytas anketas, išsiaiškinta, kaip vertinami įstaigos veiklos rezultatai už 2024 m. **Paslaugų gavėjų vertinimas.** Apklaustos visos 9 dienos socialinės globos grupės, 81-as paslaugų gavėjas reiškė nuomonę (*žr. 1 pav.),* ar suprato jiems siūlytas ir įgyvendintas išvykas, šventes, parodas, gimtadienius bei interaktyvius užsiėmimus. Apskaičiavus rezultatus, paaiškėjo, jog įstaigos siūlomas šventes suprato – net 84%, gimtadienius - tiek pat - 84%, išvykas suprato – 69 %, parodas – 57%, o interaktyvius užsiėmimus - 50%. Apibendrinus gautus duomenis, daroma išvada, jog daugiau kaip pusė paslaugų gavėjų supranta ir teigiamai vertina kone visus siūlomus užsiėmimus, veiklas.

2 diagrama

**Tėvų (globėjų, rūpintojų) vertinimas.** Išanalizavus 55 anketas, paaiškėjo, jog labai gerai veiklos rezultatus visose išvardintose srityse įvertino didžioji dauguma apklaustųjų (*žr. 2 pav.*). Blogai vertinančiųjų nebuvo, pasiūlymai dėl veiklos tobulinimo išanalizuoti.

**Įstaigos partnerių vertinimas.** Iš 9 įstaigos partnerių, dalyvavusių apklausoje, įstaigą įvertino 5-ios įstaigos-partnerės. Visos atsiliepusios veiklą įvertino *gerai* ir *labai gerai.* Sritys apėmė paslaugų kokybę, patalpų bei lauko pritaikymą, inovacijų diegimą, žmogiškųjų išteklių valdymą, bendradarbiavimo aspektą bei komunikaciją, interneto svetainės naudingumą ir išsamumą.

**Įstaigos steigėjo vertinimas.**Įstaigos steigėjas, Vilniaus miesto savivaldybė, Socialinės gerovės skyrius, “Šeimos slėnio” visus minėtus veiklos rezultatus įvertino *labai gerai*, o įstaigos interneto svetainę įvertino *gerai*, pateikdamas rekomendaciją atnaujinti/pakoreguoti informaciją el. svetainėje [*https://seimos-slenis.lt/*](https://seimos-slenis.lt/)*.*

Siekiant palaikyti bei gerinti Vilniaus miesto kompleksinių paslaugų centro „Šeimos slėnis“ paslaugų kokybę, atsižvelgiant į įstaigos veiklos rezultatus už 2023 m., tikslinga įgyvendinti šias **tobulinimo priemones**:

1. Atnaujinti „Šeimos slėnio“ interneto svetainę. Numatoma atlikti iki 2024 m. rugpjūčio mėn. Atsakingi asmenys – Aurelija Malciūtė, Jovita Macijauskė, Sandra Kaminskienė.
2. Papildyti įstaigos kuruojamą socialinę paskyrą nuoseklesniais vaizdais, aktyviau bei inovatyviau viešinti veiklas, į viešinimą aktyviau įtraukiant socialines darbuotojas.
3. Įstaigos veiklos vertinimas pagal patobulintas anketas, kurios būtų pateiktos el. būdu, numatomas peržiūrėti/perskaičiuoti iki 2024 m. spalio mėn. pabaigoje, palyginant su ankstesniais duomenimis. Atsakingi asmenys – Aurelija Malciūtė, Jovita Macijauskė, Sandra Kaminskienė.

**XII. LYGINIMOSI SU SOCIALINIŲ PASLAUGŲ TEIKĖJAIS REZULTATAI 2023 M.**

|  |  |
| --- | --- |
| **50 kriterijus** | Apibrėžkite patikimus rodiklius ir lyginkite veiklą, požiūrius, paslaugas, rezultatus. |
| **Rodiklis** | **Įstaigos ir kitų panašias socialinės globos paslaugas teikiančių organizacijų, išgyvendinamų veiklos sričių̨ palyginimas.** |

2023 m. vasario mėnesį buvo atliktas veiklos sričių pasilyginimas su Kauno socialinės globos centru „Vija“. Pasilyginimo metu nustatyta tobulintinų sričių (žr. 1 lentelė).

**LYGINIMOSI SU SOCIALINIŲ PASLAUGŲ TEIKĖJAIS KLAUSIMYNAS**

1 lentelė

|  |  |  |
| --- | --- | --- |
| **Veiklos sritis** | **Veiklos srities įgyvendinimas „Šeimos slėnis“** | **Veiklos srities įgyvendinimas**  **„Vija“** |
| **Teikiamų paslaugų rūšys** | Ambulatorinių ir stacionarių asmens sveikatos priežiūros paslaugų teikimas;  Psichologinės, psichoterapinės ir psichosocialinės pagalbos teikimas;  Konsultacinės pagalbos teikimas;  Dienos socialinė globa vaikams su negalia; Dienos socialinė globa vaikams su negalia į namus;  Ilgalaikė, trumpalaikė socialinė globa vaikams su negalia;  Ugdymo paslaugų teikimas;  Gyvybės langelio funkcionavimo užtikrinimas;  Gerovės konsultantų paslaugos teikimas;  Duomenų apie įstaigoje gyvenančius ir paslaugas gaunančius vaikus kaupimas;  Administracinių paslaugų teikimas;  Konferencijų, seminarų, kvalifikacijos kėlimo kursų organizavimas. | Ambulatorinių ir stacionarių asmens sveikatos priežiūros paslaugų teikimas;  Psichologinės pagalbos teikimas;  Konsultavimas, tarpininkavimas, atstovavimas;  Dienos socialinė globa vaikams su negalia, suaugusiems asmenims su negalia institucijoje;  Ilgalaikė, trumpalaikė socialinė globa vaikams su negalia, suaugusiems asmenims su negalia institucijoje, bendruomeniniuose vaikų globos namuose, grupinio gyvenimo namuose, specializuotos slaugos ir socialinės globos paslaugos;  Duomenų apie įstaigoje gyvenančius ir paslaugas gaunančius vaikus kaupimas;  Konferencijų, seminarų, kvalifikacijos kėlimo kursų organizavimas |
| **Lyginimosi išvados** | **„Šeimos slėnis“ užtikrina platesnį paslaugų spektrą lyginant su „Vija“.** | |
| **Paslaugų gavėjai (tikslinė grupė)** | Vaikai iki 18 metų amžiaus, turintys negalią ar raidos sutrikimus; | Vaikai iki 18 metų amžiaus, turintys negalią ar raidos sutrikimus ir suaugę asmenys su negalia; |
| **Lyginimosi išvados** | **Abi įstaigos teikia paslaugas negalią ar raidos sutrikimus turintiems vaikams/asmenims. „Vija“ teikia paslaugas ir suagusiems asmenims su negalia.** | |
| **Paslaugų gavėjų įgalinimas, įtraukimas** | Komunikacinės kortelės;  Skundų/pageidavimų dėžutė;  Galimybė kreiptis į patikėtinius pagalbos (psichologai);  Galimybė teikti pasiūlymus dėl veiklos organizavimo (registruojama žurnale „Vaiko pasiūlymai“, pasiūlymai įtraukiami į ISGP);  Dalyvavimas apklausose (vizualizuotos anketos).  Paslaugų gavėjai turi savo kasdieninį veiklos planą. Paslaugų gavėjai dalyvauja sudarant individualų vizualizuotą socialinės globos planą. Organizuojami gimtadieniai, išvykos, šventės. Skatinamas savarankiškumas kasdieninėje veikloje. Taikoma pagyrimų, paskatinimų sistema. | Komunikacinės kortelės, metodika PECS;  Skundų/pageidavimų dėžutė;  Galimybė kreiptis pagalbos į „savą“ asmenį (bet koks darbuotojas);  Galimybė teikti pasiūlymus dėl veiklos organizavimo (pasiūlymai įtraukiami į ISGP);  Dalyvavimas apklausose (vizualizuotos);  Paslaugų gavėjai patys planuoja savo kasdieninę veiklą, organizuojami gimtadieniai, šventės. Paslaugų gavėjai dalyvauja sudarant individualų socialinės globos planą. Skatinamas savarankiškumas, atsižvelgiama į paslaugų gavėjo nuomonę. Pagiriama už rezultatus. |
| **Lyginimosi išvados** | **Įstaigos naudoja paslaugų gavėjų įgalinimo ir įtraukimo priemones.** | |
| **Personalas (tiesiogiai teikiantys paslaugas)** | Socialiniai darbuotojai;  Individualios priežiūros darbuotojai;  Užimtumo specialistai: keramikos, muzikos, dailės, teatro;  Kineziterapeutai;  Ergoterapeutai;  Vaikų ligų gydytojai;  Slaugytojai;  Medicinos psichologai;  Logopedai;  Specialieji pedagogai;  Ikimokyklinio ir priešmokyklinio ugdymo pedagogai; | Socialiniai darbuotojai;  Individualios priežiūros darbuotojai;  Užimtumo specialistai: rankdarbiai, kaniterapija, lauko darbai, kompiuterinis raštingumas;  Kineziterapeutai;  Ergoterapeutai;  Slaugytojai;  Slaugytojo padėjėjai;  Medicinos psichologai; |
| **Lyginimosi išvados** | **„Šeimos slėnis“ turi platesnį tiesiogiai paslaugų gavėjams paslaugas teikiantį personalo spektrą. „Vija“ teikia kompiuterinio raštingumo paslaugų gavėjams paslaugą;** | |
| **Personalo kvalifikacijos kėlimas** | Personalo kvalifikacijos kėlimas vykdomas pagal parengtą planą.  Kvalifikacijos kėlimo planas rengiamas atsižvelgiant į personalui reikiamų kompetencijų tobulinimą, atliekant apklausą pagal kompetencijų įsivertinimo įrankį.  Po mokymų, susirinkimų metu, dalyviai pasidalina gerąja įgytų žinių patirtimi su kitais darbuotojais. | Personalo kvalifikacijos kėlimas vykdomas pagal parengtą planą;  Kvalifikacijos kėlimo planas rengiamas atsižvelgiant į personalui reikiamų kompetencijų tobulinimą, atliekant apklausą pagal kompetencijų įsivertinimo įrankį;  Po mokymų, susirinkimų metu, dalyviai pasidalina gerąją įgytų žinių patirtimi su kitais darbuotojais. |
| **Lyginimosi išvados** | **Įstaigos užtikrina darbuotojams kvalifikacijos tobulinimo galimybes; sudaro metinius kvalifikacijos tobulinimo planus, atsižvelgiant į darbuotojų poreikius; darbuotojai dalijasi įgytomis žiniomis su kolegomis.** | |
| **Darbuotojų motyvacijos skatinimas** | Piniginės priemonės už svarbių užduočių įvykdymą, už metinės veiklos užduočių įvykdymą – priedai, priemokos, kintamoji dalis.  Apmokamos darbuotojų kvalifikacijos kėlimo išlaidos;  Nepiniginės priemonės – viešojo transporto bilietas, bilietai į spektaklį, koncertą, teatrą, organizuojami mokymai, lanksčiai žiūrima į darbuotojų pageidavimus susikeisti darbo pamainas, pasirinkti kasmetinių atostogų laiką.  Įstaigoje švenčiamos darbuotojų profesinės šventės, įteikiamos padėkos, nominacijos. | Piniginės priemonės už svarbių užduočių įvykdymą, už aukštą kvalifikaciją, metinės veiklos užduočių įvykdymą mokami – priedai, priemokos, kintamoji dalis.  Nepiniginės priemonės – visuotinio susirinkimo metu pasveikinami ilgamečiai darbuotojai, apmokamos darbuotojų kvalifikacijos kėlimo išlaidos, lanksčiai žiūrima į darbuotojų pageidavimus susikeisti darbo pamainas, pasirinkti kasmetinių atostogų laiką.  Įstaigoje švenčiamos darbuotojų profesinės šventės, skatinama ir tarpininkaujama apsilankyti kitose organizacijose, siekiant pasidalinti gerąja patirtimi, organizuojamos kolektyvo ekskursijos. Kasmet laikomasi tradicijų – vasarą plaukti baidarėmis, žiemą – švęsti kalėdinę šventę. Darbuotojams pasiūloma burtis į organizacinę darbo grupę organizuoti šventę, kai kurie darbuotojai pasisiūlo organizuoti patys. |
| **Lyginimosi išvados** | **Įstaigos turi užtikrina panašias darbuotojų motyvavimo priemonės. „Vija“ vykdo visuotinius susirinkimus, organizuoja kolektyvo ekskursijas ir kuria tradicijas.** | |
| **Darbo taryba** | Įstaigoje yra darbo taryba. Darbo tarybos nariai dalyvauja komisijoje aiškinantis galimą darbo pažeidimą, tarpininkauja darbuotojams, sprendžiant jų iškilusias problemas. | Įstaigoje yra darbo taryba. Darbo tarybos nariai organizuoja darbuotojų ekskursijas, dalyvauja komisijoje aiškinantis galimą darbo pažeidimą, tarpininkauja darbuotojams, sprendžiant jų iškilusias problemas. |
| **Lyginimosi išvados** | **Įstaigose vykdoma darbo tarybų veikla. „Vijos“ darbo taryba organizuoja darbuotojų ekskursijas.** | |
| **Aplinkos pritaikymas** | Grupių aplinka pritaikyta vaikų poreikiams;  Įrengtos virtuvėlės;  Pritaikyti higienos kambariai;  Grupių patalpos suskirstytos į užimtumo ir poilsio zonas;  Specialistai užsiėmimus vykdo atskirose patalpose;  Kiemas apsaugotas nuo pašalinių asmenų;  Kieme įrengtos pavėsinės, žaidimų aikštelės;  Sveikatingumo takas, įrengtas pagal Sebastiano Kneipo terapijos metodiką ir yra su įvairaus šiurkštumo ir dygumo dangomis bei vandens zona (fontanėlis);  Šiltuoju metų laiku lauke pastatomas batutas ir pripučiamas vandens baseinas.  Vasaros metu vyksta augalų auginimas įstaigos šiltnamyje;  Įrengti du keltuvai. | Grupių aplinka pritaikyta vaikų poreikiams;  Įrengtos virtuvėlės;  Pritaikyti higienos kambariai;  Gyvenamoji aplinka sukurta šeimai artimos aplinkos modeliu;  Specialistai užsiėmimus vykdo atskirose patalpose;  Kiemas apsaugotas nuo pašalinių asmenų;  Kieme įrengtos pavėsinės, žaidimų aikštelės, sporto aikštelė, įkasamas batutas; |
| **Lyginimosi išvados** | **Įstaigos užtikrina aplinkos pritaikymą paslaugų gavėjams. „Vija“ turi įkasamo batuto pramogą lauke.** | |
| **Priemonės (įranga) ir metodai, taikomi vaikų raidos vystymuisi užtikrinti** | Sensorinis kambarys;  Druskų kambarys;  Interaktyvus smėlio stalas su projektoriumi;  Kūno judesio ir koordinacijos žaidimas „Drugelis“  Žaidimų kambarys su kamuoliukų baseinu;  „Išmaniosios lentos“;  „Išmaniosios grindys“;  Multisensorinės ausinės;  Sūkurinės vonios;  Kompiuteriai/plančetės (paskatinimo priemonė) Diagnostinis vaikų raidos vertinimo testas (DISC);  „Attention Autism“ metodika dėmesio sutelkimo, komunikacijos ir socialinių įgūdžių ugdymui;  „DIRFloortime“ metodika;  „Numicon“ terapija – skaičiavimo įgūdžiams lavinti;  Muzikos, dailės terapija;  Garso/akustinis kambarys;  „RehaCom“ pažinimo funkcijų lavinimo programa; | Multisensorinis kambarys (šviesos, muzikos, kvapų terapija);  Šviečiantis smėlio stalas;  Kamuoliukų baseinas;  Kompiuteriai/plančetės;  ABA terapija;  Muzikos, dailės terapija; |
| **Lyginimosi išvados** | **„Šeimos slėnis“ taiko platesnį spektrą terapinių priemonių ir metodų, užtikrinančių vaikų raidos vystymąsi.** | |
| **Paslaugų gavėjų integracija** | Paslaugų gavėjų gebėjimų pasirūpinti savimi ir dalyvauti visuomeninėse veiklose skatinimas; | Paslaugų gavėjai integruojami į darbo rinką; |
| **Lyginimosi išvados** | „Vija“ skatina paslaugų gavėjų integraciją į visuomenę per darbo rinką, kai „Šeimos slėnis“ tokios patirties dar neturi. | |
| **Informacinės priemonės** | Interneto svetainė pritaikyta žmonėms su negalia;  „Facebook“ paskyra;  „Šeimos slėnio“ vidinė sistema;  Dokumentų valdymo sistema. | Interneto svetainė pritaikyta žmonėms su negalia;  „Facebook“ paskyra;  DASATA elektroninė dokumentų valdymo sistema;  „Labbis“ darbo užmokesčio skaičiavimo programa; |
| **Lyginimosi išvados** | **Įstaigos naudojasi elektroninėmis platformomis informacijai teikti.** | |
| **Bendradarbiavimas su paslaugų gavėjų tėvais/ artimaisiais/ globėjais** | Su paslaugų gavėjų tėvais/ artimaisiais bendraujama telefonu, el.paštu, individualios konsultacijos, ketvirčio susirinkimai, atvirų durų dienos. Paslaugų gavėjų tėvai/ artimieji/ globėjai kviečiami į ISGP aptarimą.  Bendradarbiaujama su įstaigos tėvų komiytetu;  Socialiniuose tinkluose sukurta uždara grupė, kurioje keičiamasi aktualia informaciją. Bendradarbiaujama su paslaugų gavėjų ugdymo įstaigų astovais; | Su paslaugų gavėjų tėvais/ artimaisiais bendraujama telefonu, susirašinėjama, kviečiami į ISGP aptarimą, kartu sprendžiama apie pagalbos organizavimą. Artimieji kviečiami į šventes, gimtadienius, kviečiami prisijungti į edukacines veiklas. Socialiniuose tinkluose sukurta uždara grupė, kurioje keičiamasi aktualia informaciją. |
| **Lyginimosi išvados** | **Įstaigos užtikrina komunikacines priemones siekiant sklandaus paslaugų gavėjų tėvų/ artimųjų/ globėjų bendradarbiavimo su įstaiga. „Vija“ taiko aktyvų paslaugų gavėjų atstovų įtraukimą ir dalyvavimą įstaigos veiklose;** | |
| **Inovacijos/projektai** | 2021 m. įgijo EQUASS Assusurance kokybės sertifikatą;  Dalyvavimas Erasmus+ projektuose;  Įdiegta elektroninė dokumentų valdymo sistema;  Planuojama įnicijuoti tėvų tarybos rinkimus;  Planuojama įdiegti saulės elektrines;  Planuojama paslaugų plėtra (atidaryti naują kompleksinių paslaugų teikimo padalinį). | Dalyvavimas: EQUASS;  Įdiegta elektroninė dokumentų valdymo sistema DASATA;  Vykdoma paslaugų plėtra: vykdant institucinės globos pertvarką, įsigyti 6 gyvenamieji namai, išsikraustys į benduomenę gyventi apie 60 asmenų |
| **Lyginimosi išvados** | **Įstaigos dalyvauja EQUASS projekte; siekia išplėsti paslaugas.** | |

**Galutinės išvados:**

Šeimos slėnis“ užtikrina platesnį paslaugų spektrą lyginant su „Vija“. Abi įstaigos teikia paslaugas negalią turintiems vaikams/asmenims. „Vija“ teikia paslaugas ir suagusiems asmenims su negalia. Įstaigos naudoja paslaugų gavėjų įgalinimo ir įtraukimo priemones. „Šeimos slėnis“ turi platesnį tiesiogiai paslaugų gavėjams paslaugas teikiantį personalo spektrą. „Vija“ teikia kompiuterinio raštingumo paslaugų gavėjams paslaugą. Įstaigos užtikrina darbuotojams kvalifikacijos tobulinimo galimybes; sudaro metinius kvalifikacijos tobulinimo planus, atsižvelgiant į darbuotojų poreikius; darbuotojai dalijasi įgytomis žiniomis su kolegomis. Įstaigos turi užtikrina panašias darbuotojų motyvavimo priemonės. „Vija“ vykdo visuotinius susirinkimus, organizuoja kolektyvo ekskursijas ir kuria tradicijas. Įstaigose vykdoma darbo tarybų veikla. „Vijos“ darbo taryba organizuoja darbuotojų ekskursijas. Įstaigos užtikrina aplinkos pritaikymą paslaugų gavėjams. „Vija“ turi įkasamo batuto pramogą lauke. Šeimos slėnis“ taiko platesnį spektrą terapinių priemonių ir metodų, užtikrinančių vaikų raidos vystymąsi. Vija“ skatina paslaugų gavėjų integraciją į visuomenę per darbo rinką, kai „Šeimos slėnis“ tokios patirties dar neturi. Įstaigos naudojasi elektroninėmis platformomis informacijai teikti. Įstaigos užtikrina komunikacines priemones siekiant sklandaus paslaugų gavėjų tėvų/ artimųjų/ globėjų bendradarbiavimo su įstaiga. „Vija“ taiko aktyvų paslaugų gavėjų atstovų įtraukimą ir dalyvavimą įstaigos veiklose. Įstaigos dalyvauja EQUASS projekte; siekia išplėsti paslaugas.

Siekiant tobulinti paslaugas, „Šeimos slėnis“ 2022 m. gruodžio mėnesį inicijavo Tėvų (globėjų, rūpintojų) Tarybos rinkimus. Taip pat numatoma įstaigos paslaugų plėtra. Atsižvelgus į lyginimosį su panašias paslaugas teikiančios įstaigos rezultatus, „Šeimos slėnis“ vertins galimybes **tobulinti šias sritis:**

* atsižvelgus į paslaugų gavėjų poreikį ir galimybes, įrengti paslaugų gavėjams kompiuterinio raštingumo klasę;
* 2024 m. iškelti poreikį organizuoti visuotinį darbuotojų susirinkimą;
* kurti darbuotojus motyvuojančias įstaigos tradicijas: švęsti „Šeimos slėnio“ įkūrimo dieną, vykti į ekskursiją vasaros metu, kurti kalėdines tradicijas.
* taikyti aktyvų paslaugų gavėjų atstovų įtraukimą ir dalyvavimą įstaigos veiklose: 2024 m. kviesti paslaugų gavėjų atstovus į atvirų durų dieną susipažinti su įstaigoje įdiegtomis inovacijomis; įtraukti paslaugų gavėjų atstovus į dalyvavimą socialinėse akcijose; organizuoti šeimų iškylas vasaros metu.

Rekomenduojama 2024 m. veiklos sričių pasilyginimą atlikti su „Vilniaus Lakštingalos namai“.